রাইজ অ্যান্ড ফল (টেলিভিশন অনুষ্ঠান)

রাইজ অ্যান্ড ফল ১ ব্রিটিশ আপাতবাস্তব টেলিভিশন অনুষ্ঠান রাইজ অ্যান্ড ফলের ব্রিটিশ সংস্করণের প্রথম মৌসুম ছিল। স্টুডিও ল্যাম্বার্ট দ্বারা প্রযোজিত এই মৌসুমটি ২০২৩ সালের ১৯শে মার্চ তারিখে উদ্বোধনী অনুষ্ঠানের মাধ্যমে শুরু হয়েছিল, যা ২০২৩ সালের ১৩ই এপ্রিল তারিখে ফাইনালের মাধ্যমে সম্পন্ন হয়েছে। এই মৌসুমটি ব্রিটিশ টেলিভিশন চ্যানেল চ্যানেল ৪-এ সম্প্রচারিত হয়েছে। ব্রিটিশ লেখক গ্রেগ জেমস এই মৌসুমের উপস্থাপনা করেছেন।

২১ জন প্রতিযোগীর অংশগ্রহণে অনুষ্ঠিত এই মৌসুমটি ব্রিটিশ হিসাব পরিচালনাকারী এডি ফুলফোর্ড জয়লাভ করেছেন, অন্যদিকে সিডনি নিকোলসন প্রথম রানার-আপ হয়েছেন। এছাড়াও ম্যাট টেসি, মোসেস এলডিএন, রামোনা শাবলা এবং রসি উডস ফাইনালে পৌঁছেছিলেন।

বিন্যাস
রাইজ অ্যান্ড ফল মূলত স্টিফেন ল্যাম্বার্ট দ্বারা নির্মিত, যা সামাজিক ক্ষমতার ভারসাম্য, নেতৃত্ব, পরিশ্রম এবং কৌশলগত সিদ্ধান্ত গ্রহণের একটি জটিল প্রতিযোগিতার সমন্বয়ে নির্মিত। এই অনুষ্ঠানের মূলভাব হচ্ছে সমাজের "শাসক" এবং "শ্রমিক"-এর মধ্যে ক্ষমতা, সুবিধা এবং পরিশ্রমের পার্থক্যকে কেন্দ্র করে একটি প্রতিযোগিতা তৈরি করা, যেখানে চূড়ান্ত লক্ষ্য হলো বিজয় অর্জন ও বিশাল নগদ পুরস্কার জয়লাভ করা। অনুষ্ঠানটি এমনভাবে সজ্জিত যে অংশগ্রহণকারীরা কখনো শাসক পর্যায়ে উঠে আসে, আবার কখনো নিজেদের আচরণ, কৌশল অথবা ভোটের কারণে শ্রমিক পরজকায়ে অবনমিত হয়। সাধারণত অভিনয়শিল্পী, মডেল, কন্টেন্ট নির্মাতা, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানের শুরুতে নির্দিষ্ট সংখ্যক প্রতিযোগী একটি বিশাল ভবনে প্রবেশ করে। এরপর তাদের দুটি ভাগে বিভক্ত করা হয়: "শাসক" (যারা বিলাসবহুল বহুতল ভবনে বসবাস করে এবং গুরুত্বপূর্ণ সিদ্ধান্ত গ্রহণ করে) এবং "শ্রমিক" (যারা ভূগর্ভস্থ বা নিচতলায় কঠিন পরিস্থিতিতে থেকে কাজ করে)। শাসকগণ ক্ষমতাসীন শ্রেণি হিসেবে কাজ করে, যারা কাজের দায়িত্ব নির্ধারণ করে, শর্ত দেয় এবং সিদ্ধান্ত নেয় কারা উন্নীত বা অবনিত হবে। অপরদিকে শ্রমিকগণ দৈনন্দিন চ্যালেঞ্জ ও পরিশ্রমমূলক কাজ সম্পন্ন করে মূল পুরস্কারের অর্থভান্ডার বাড়ায়। প্রতিদিন বা নির্দিষ্ট সময় পরপর "শ্রমিক" দলের জন্য বিভিন্ন কাজ নির্ধারিত হয়, যা তারা দলগতভাবে সম্পন্ন করে। প্রতিটি কাজ সফলভাবে সম্পন্ন হলে অর্থ পুরস্কারের ভান্ডারে যুক্ত হয়, আর ব্যর্থ হলে কোনো অগ্রগতি হয় না।

এই অনুষ্ঠানের সবচেয়ে গুরুত্বপূর্ণ অংশ হলো "উন্নয়ন" (রাইজ) এবং "অবনমন" (ফল) ভোট। নির্দিষ্ট পর্বে শ্রমিকগণ নিজেদের মধ্য থেকে কয়েকজনকে "উন্নয়ন" করার জন্য মনোনীত করে, অর্থাৎ শাসক দলের অংশ হওয়ার সুযোগ দেয়। এরপর শাসকগণ সেই মনোনীতদের মধ্যে থেকে বেছে নেয় কারা উন্নীত হবে। আবার, অন্য এক ধাপে শাসকগণ নিজেদের মধ্যে ভোটের মাধ্যমে একজনকে "অবনমন" অথবা শ্রমিকে পরিণত করে। শাসকগণ প্রায়ই "রেড রুম" নামক একটি বিশেষ কক্ষে বসে গুরুত্বপূর্ণ সিদ্ধান্ত, মনোনয়ন বা ভোটের কাজ সম্পন্ন করে।

ধারাবাহিক ভোট ও কৌশলের পর অবশেষে কয়েকজন চূড়ান্ত শাসক থেকে একজন নির্বাচিত হয়। এই চূড়ান্ত পর্বে প্রায়ই পূর্বে বাদ পড়া প্রতিযোগীরাও ভোট দিয়ে বা মতামত দিয়ে বিজয়ী নির্ধারণে ভূমিকা রাখে। শেষে একজন "চূড়ান্ত শাসক" (আল্টিমেটয় রুলার) বা চূড়ান্ত বিজয়ী ঘোষণা করা হয়, যিনি মৌসুমজুড়ে জমা হওয়া সমগ্র অর্থ জয়লাভ করেন।

বাসিন্দা

 স্থান  বাসিন্দা  পেশা      অবস্থা  ১  এডি ফুলফোর্ড  হিসাব পরিচালনাকারী  পর্ব ১  পর্ব ১৮   ২  সিডনি নিকোলসন  শিক্ষার্থী  পর্ব ১  পর্ব ১৮   ৩  ম্যাট টেসি  স্বাস্থ্যকর্মী  পর্ব ১  পর্ব ১৮   ৪  মোসেস এলডিএন  শারীরিক প্রশিক্ষক  পর্ব ১  পর্ব ১৮   ৫  রামোনা শাবলা  টেকনোলজি কোম্পানির কর্মচারী  পর্ব ১  পর্ব ১৮   ৬  রসি উডস  কন্টেন্ট নির্মাতা  পর্ব ১  পর্ব ১৮   ৭  রাশেল সালভাদোর  কন্টেন্ট নির্মাতা  পর্ব ১  পর্ব ১৮   ৮  কনর ফিশার  পরিচর্যাকারী  পর্ব ১  পর্ব ১৮   ৯  স্যাম লারবি  সফটওয়্যার প্রকৌশলী  পর্ব ১  পর্ব ১৮   ১০  ইসাক ডালগ্লিশ  প্যারালিম্পিক ব্যাডমিন্টন খেলোয়াড়  পর্ব ১  পর্ব ১৭   ১১  সোফি কোরকোরান  শিক্ষার্থী  পর্ব ১  পর্ব ১৬   ১২  জোয়াস নেতো  জনসংযোগ গবেষক  পর্ব ১  পর্ব ১৪   ১৩  জ্যাক উডস  অপেশাদার ফুটবলার  পর্ব ১  পর্ব ১৪   ১৪  জেমস অ্যালেন  চাকরি পরামর্শক  পর্ব ১  পর্ব ১২   ১৫  জেফ স্যালমন  ব্যবসায়ী  পর্ব ১  পর্ব ১২   ১৬  শেরিল রবার্টস  শিক্ষার্থী  পর্ব ১  পর্ব ১০   ১৭  জোয়ানা হেন্ডারসন  অভ্যন্তরীণ নকশাকারী  পর্ব ১  পর্ব ৯   ১৮  মারিনা পাওনাল  অভিনেতা  পর্ব ১  পর্ব ৮   ১৯  রিশিকা ভাল্লা  চ্যারিটি পরিচালনাকারী  পর্ব ১  পর্ব ৬   ২০  প্রিন্স শো  ডাককর্মী  পর্ব ১  পর্ব ৪   ২১  আলি মেলিন  ব্যবসায়ী  পর্ব ১  পর্ব ১  

তথ্যসূত্র

বহিঃসংযোগ


বিষয়শ্রেণী:রাইজ অ্যান্ড ফলের মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:চ্যানেল ৪-এর মৌলিক অনুষ্ঠান